Botir Xo‘jayev O‘zbekiston Moliya vaziri etib tayinlandi

O‘zbekiston Respublikasi Prezidentining Farmoni bilan Xo‘jayev Botir Asadillayevich O‘zbekistonning yangi Moliya vaziri etib tayinlandi, deya xabar bermoqda UzReport.

Ushbu lavozimiga qadar Botir Xo‘jayev 2011-yildan O‘zbekiston Respublikasi Iqtisodiyot vazirining birinchi o‘rinbosari vazifasida ishlagan.
Mazkur lavozimda Botir Xo‘jayev Rustam Azimov o‘rnini egalladi.
Xo‘jayev Botir Asadillayevichning tarjimai holi
1956-yilda Toshkentda tug‘ilgan. Millati o‘zbek.
Ma’lumoti oliy, 1979-yilda Toshkent temir yo‘l transporti muhandislari institutini tamomlagan.
2011-yil noyabrda Iqtisodiyot vazirining Makroiqtisodiy parametrlar, moliya-valyuta balansi va Respublika investitsiya dasturlari masalalari bo‘yicha birinchi o‘rinbosari lavozimiga tayinlangan.
Mehnat faoliyati
1992—1994 yy. — Toshkent shahar Chilonzor tumani hokimining birinchi o‘rinbosari;
1994—1996 yy. — Toshkent shahar hokimi o‘rinbosari;
1996—1997 yy. — O‘zbekiston Respublikasi Davlat mulki qo‘mitasi raisining birinchi o‘rinbosari;
1997—1998 yy. — O‘zbekiston Respublikasi Vazirlar Mahkamasining Axborot-tahlil boshqarmasi boshlig‘i o‘rinbosari — Makroiqtisodiy rivojlanish tahlili va strategiyasi bo‘limi boshlig‘i;
1998—2000 yy. — O‘zbekiston Respublikasi Davlat soliq qo‘mitasi raisining birinchi o‘rinbosari;
2000—2002 yy. — O‘zbekiston Respublikasi Davlat soliq qo‘mitasi raisi;
2002—2004 yy. — O‘zbekiston Respublikasi Vazirlar Mahkamasining Axborot-tahlil boshqarmasi boshlig‘i;
2004—2005 yy. — O‘zbekiston Respublikasi Vazirlar Mahkamasining Iqtisodiyotdagi tarkibiy islohotlar yig‘ma axborot-tahlil departamenti mudiri;
2005—2006 yy. — O‘zbekiston Respublikasi Prezidentining ijtimoiy-iqtisodiy siyosat masalalari bo‘yicha Davlat maslahatchisi;
2006—2009 yy. — O‘zbekiston Respublikasi iqtisodiyot vaziri;
2009—2011 yy. — O‘zbekiston Respublikasi bosh vaziri o‘rinbosari – O‘zbekiston Respublikasi Davlat arxitektura va qurilish qo‘mitasi raisi;
2011-yil noyabrdan — Makroiqtisodiy parametrlar, moliya-valyuta balansi va Respublika investitsiya dasturlari masalalari bo’yicha O‘zbekiston Respublikasi Iqtisodiyot vazirining birinchi o‘rinbosari.